# Seznam potrebnih dokumentov za izdajo vizuma

1. Seznam članov turistične skupine s podatkom o številkah njihovih potnih listin.
2. Dopis akreditirane kitajske turistične agencije na uradnem pisemskem papirju z žigom, podpisom predstavnika agencije in datumom, v katerem so navedeni naslednji podatki:
	* podroben program potovanja;
	* podatki o povratni letalski vozovnici;
	* imena, naslovi, številke telefonov in telefaksov hotelov, v katerih bo nameščena skupina, z navedbo terminov prenočitve;
	* podatki o transportnem sredstvu, ki ga bo skupina uporabljala znotraj schengenskega prostora.
3. Potrdilo o rezervaciji povratne vozovnice s poimenskim seznamom članov turistične skupine.
4. Potovalno zdravstveno zavarovanje (skupinsko ali za vsakega člana skupine posebej), ki mora veljati na celotnem ozemlju držav članic v obdobju načrtovanega potovanja. Najnižje kritje je 30.000,00 EUR. Zavarovanje mora pokriti stroške, ki bi utegnili nastati v zvezi z repatriacijo iz zdravstvenih razlogov, nujno medicinsko pomočjo in nujnim zdravljenjem v bolnišnici med prebivanjem na ozemlju držav članic.
5. Osebno ime vodiča, kopija izkaznice Državne uprave za turizem Ljudske republike Kitajske, kopija vizuma, v kolikor ni predložena tudi vizumska vloga za vodiča.
6. Naziv in kontaktni podatki akreditirane turistične agencije, ki izvaja program turistične skupine v Evropi.
7. Potrdilo akreditirane turistične agencije, ki izvaja program turistične skupine v Evropi, o rezervaciji hotelov in transportnih sredstev v Evropi v skladu z načrtovanim programom potovanja turistične skupine.
8. Za posameznega člana skupine: vloga za izdajo vizuma s podpisom in novejšo fotografijo vizumskega prosilca.
9. Za posameznega člana skupine: potna listina, ki mora veljati najmanj 90 dni po nameravanem odhodu z ozemlja držav članic.
10. Za posameznega člana skupine: kopije vseh strani dokumenta „hukou“ (samo za kitajske državljane).
11. Dokazila o plačilni sposobnosti prosilca:
	* bančni izpiski zadnjih treh mesecev, ki dokazujejo redne dohodke; izpiski depozitnih računov niso sprejemljivi.

**Za zaposlene:**

* + zapečatena kopija dovoljenja za poslovanje podjetja, v katerem je zaposlen prosilec,
	+ dopis delodajalca (v angleščini ali kitajščini z angleškim prevodom) na uradnem pisemskem papirju podjetja z žigom, podpisom in datumom, v katerem so navedeni naslednji podatki:
		1. naslov ter številka telefona in telefaksa podjetja, v katerem je zaposlen prosilec,
		2. ime in položaj potrjevalca v podjetju, v katerem je zaposlen prosilec,
		3. ime prosilca, njegov položaj, plača in delovna doba,
		4. dovoljenje za dopust ali odsotnost.

**Za upokojence:**

* dokazila o pokojnini ali drugem rednem dohodku.

**Za brezposelne odrasle:**

* če je oseba poročena: potrdilo o zaposlitvi in dohodku zakonca ter notarsko overjen poročni list, potrjen s strani Ministrstva za zunanje zadeve,
* če je oseba samska/ločena/ovdovela: kakršno koli drugo dokazilo o rednem dohodku.
1. Za mladoletne osebe (mlajše od 18 let):
	* študentska izkaznica,
	* izvirni dopis šole, v katerem so navedeni naslednji podatki:
		1. polni naslov in telefonska številka šole,
		2. dovoljenje za odsotnost,
		3. ime in položaj osebe, ki je dala dovoljenje,
	* notarsko overjeno potrdilo o sorodstvenem razmerju ali dokazilo o skrbništvu potrjeno s strani ministrstva za zunanje zadeve,
	* za mladoletne osebe, ki potujejo same ali z enim staršem: notarsko overjeno dovoljenje za potovanje od obeh staršev ali zakonitih skrbnikov (kadar mladoletnik potuje sam) oziroma tistega starša ali zakonitega skrbnika, ki ne potuje (če mladoletnik potuje z enim staršem), potrjeno s strani Ministrstva za zunanje zadeve, zunaj Kitajske pa potrjeno s strani ustreznih organov v državi stalnega prebivališča staršev ali zakonitih skrbnikov.

**Predložitev zgoraj navedenih dokumentov ne zagotavlja izdaje vizuma.**

**Dodatni dokumenti, ki jih zahteva veleposlaništvo, morajo biti predloženi do postavljenega roka. V kolikor zahtevani dokumenti ne bodo predloženi, lahko veleposlaništvo izdajo vizuma zavrne.**